Kanagrami käsiraamat

# Kanagrami käsiraamat

Danny Allen `<danny@dannyallen.co.uk>`

Tõlge eesti keelde: Marek Laane
Versioon 0.2 (KDE
4.14) (2014-06-28)

Autoriõigus © 2005 Danny Allen

Autoriõiguse märge

Kanagram kujutab endast KDE lahedat sõnamõistatamismängu.

Peatükk 1. Sissejuhatus
Sissejuhatus

# Peatükk 1. Sissejuhatus

Kanagram on sõnade anagrammidel põhinev mäng: äraarvamiseks pakutava sõna tähed aetakse segi ja sa pead nende põhjal välja nuputama õige sõna. Ajapiirangut ei ole, samuti võid pakkuda variante nii palju kordi, kui soovid. Kanagramiga on kaasas mitu sõnastikku, veel rohkem leiab neid aga internetist.

Peatükk 2. Kanagrami kasutamine
Kanagrami kasutamine

# Peatükk 2. Kanagrami kasutamine

Selline näeb Kanagram välja käivitamisel. Suurema osa aknast hõivab tahvel, kuhu on kirjutatud äraarvatava sõna segiaetud tähed, paremal aga paiknevad riiulid, kust saab rakendust juhtida:

1. Sõnastiku vahetaja võimaldab kiiresti muuta aktiivset sõnastikku lihtsalt sellele klõpsates: klõps hiire vasaku nupuga liigub järgmisele sõnastikule, klõps hiire parema nupuga aga võimaldab naasta eelnevalt kasutatud sõnastiku juurde.

2. Tahvli keskel on segiaetud tähtedega sõna, mis sul tuleb ära arvata.

3. Nupuga Käivita/Peata taimer saab vastavalt käima panna või peatada skooritaimeri.

4. Klõpsuga nupule Vihje näeb lühikest lauset, mis kirjeldab äraarvatavat sõna.

5. Klõps nupule Näita sõna lahendab mõistatuse.

6. Sisestamiskast on koht, kuhu saad kirjutada oma sõna, mis sinu arvates peaks sobima anagrammi äraarvamiseks.

7. Nupp Sisesta võimaldab kontrollida vastuse õigsust. Sama tulemuse annab klahvi Enter vajutamine.

8. Nupp Seadista avab Kanagrami seadistamise dialoogi.

9. Nupp Abi on eriline selles mõttes, et selle sees on 3 nuppu. Neid näeb siis, kui hiir nupu Abi kohale hetkeks seisma jätta, ning nendega saab avada järgmised abivahendid: Kanagrami käsiraamat (seesama, mida sa praegu loed), Kanagrami info ja KDE info:

10. Nupp Välju lõpetab rakenduse töö.

## Mängimine

Kanagrami väljanägemine on nüüd sulle tuttav, nii et hakkame mängima!

1. Sõnastiku vahetaja abil vali sõnavarateema, mille sõnu soovid hakata ära arvama. Sõnastikus leiduvat sõna näidatakse tahvli keskel. Nüüd ürita lihtsalt tähtedest õige sõna kokku panna.

   ### Vihje

   Kui sul ei teki ainsatki mõtet, mis sõnaga võiks tegemist olla, klõpsa nupule Vihje, misjärel näed riiulis äraarvatava sõna lühikest kirjeldust:

2. Kui arvad, et tead õiget vastust, kirjuta see sisestamiskasti, mis asub tahvli all. Seejärel vajuta klahvi Enter või sisestamiskastist paremal paiknevale nupule Sisesta, et kontrollida oma vastuse õigsust: see muutub roheliseks õige ja punaseks vale vastuse korral:

3. Kui arvasid õigesti, võid asuda järgmise sõna nuputamise kallale! Kui aga soovid, võid valida ka mõne muu sõnastiku, mida Kanagram pakub.

Peatükk 3. Kanagrami seadistamine
Kanagrami seadistamine

# Peatükk 3. Kanagrami seadistamine

Seadistamisdialoogi saab avada klõpsuga nupule Seadista:

- Vihjeid näidatakse: hüpikkast võimaldab määrata, kuidas sulle vihjeid näidatakse: vihjekasti võib panna kaduma teatud arvu sekundite pärast (nt. 5 sekundit) või siis jätta kehtima vaikeväärtuse (“Vihjeid ei peideta automaatselt”).

- Rippmenüüga Anagrammi lahendamise aeg saab määrata iga mõistatuse lahendamiseks ettenähtud aja. Vaikimisi kehtib valik “Ajapiirang puudub”.

- Hüpikkast Kasutatav keel võimaldab Kanagramis kasutada erinevate keelte sõnastikke. Et seda võimalust pruukida, peab sul olema paigaldatud mitme keele sõnastikke.

- Rippmenüüs Taimer skoori arvestamiseks saab määrata sekundites skooritaimeri intervalli.

- Kastikese Muud seadistused märkimisel ilmuvad nähtavale valikud, millega saab täpsustada skoori arvestamise võimalusi.

- Märkekast Helide kasutamine võimaldab Kanagrami heliefektid sisse või välja lülitada.

- Märkekast Ainult suurtähed võimaldab lülitada Kanagrami režiimi, kus tahvlil näidatavate sõnade puhul kasutatakse ainult suurtähti.

- Märkekast Õigete sõnade väljaütlemine võimaldab sõnade kõnelemise sisse või välja lülitada. Hääldamise helifailid peavad olema esitatava sõnastikuga kaasas või siis tuleb paigaldada ja seadistada Jovie.

## Sõnastikud

Seadistustekaart Sõnastikud võimaldab hallata paigaldatud sõnastikke. Selles dialoogis saab allalaaditud sõnastikke muuta ja eemaldada, samuti luua omaenda sõnastikke:

- Klõps nupule Loo uus avab sõnastikuredaktorii, kus saad luua omaenda sõnastiku, mille sõnu seejärel ära arvama asuda.

- Nupuga Muuda saab muuta sõnastikke, mille oled ise loonud või internetist tõmmanud.

- Seda, millise sõnastikuga mainitud toiminguid ette võtta, saab valida sõnastike nimekirjast.

### Sõnastikuredaktor

Sõnastikuredaktor võimaldab luua omaenda sõnastikke, mida Kanagram seejärel laseb sul läbi mängida:

- Väljale Sõnastiku nimi saad kirjutada sõnastiku nime.

- Väljal Kirjeldus saad laiendada sõnastiku nime, andes selle kasutajatele rohkem infot sõnastiku sisu kohta.

  ### Märkus

  Proovi jätta nii nimi kui kirjeldus võimalikult lühikeseks. Head sõnastikud sisaldavad üsna kitsalt konkreetse teemaga määratletud sõnu. Ürita sõnastikku lisada vähemalt 20 sõna, et selle läbimängimine liiga kiiresti ei läheks.

- Nupp Eemalda sõna võimaldab eemaldada sõna sõnastikust.

- Nupp Uus sõna loob sõnastikku uue kirje ehk sõna, mida saad seejärel täpsustada.

- Väljale Sõna saad kirjutada sõna enda.

- Väljale Vihje saad kirjutada sõnaga kaasneva vihje.

  ### Märkus

  Head vihjed on sellised, mis iseloomustavad sõna ühemõtteliselt, kuid jätavad siiski mõtlemisruumi ja ühtlasi laiendavad teadmisi antud sõna kohta. Ka vihjed peaksid olema suhteliselt lühikesed (mitte pikemad kui 40 tähemärki).

- Nupp Salvesta salvestab sõnastiku ja võimaldab Kanagramil seda kohe kasutama hakata (seda saab kohe hakata kasutama sõnastiku valija abil).

- Nupp Sulge sulgeb sõnastikuredaktori ilma sõnastiku sisu salvestamata.

Kiirklahvid
Kiirklahvid

## Kiirklahvid

Kaardil Kiirklahv saab omistada Kanagrami toimingutele kiirklahve ning seadistada juba omistatud kiirklahve.

Uus kraam
Uus kraam

## Uus kraam

Nupp Laadi alla uus sõnaraamat kaardil Sõnaraamatud võimaldab uusi sõnastikefaile internetist hankida:

Klõpsuga nupule Laadi alla uus sõnaraamat saad uurida, millised sõnastikud on saadaval:

Sõnastiku paigaldamiseks internetist klõpsa nimekirjas huvipakkuval sõnastikul ja vajuta seejärel nuppu Paigalda. Tõmmatud ja paigaldatud sõnastikku saab otsekohe kasutama hakata.

Kui oled juba mõne sõnastiku alla laadinud, võtab see nupp kuju Eemalda, millega saab sõnastiku eemaldada.

Täpsemat teavet sõnastiku kohta, näiteks autori, sisu kirjelduse ja muudatuste logi, annab klõps nupule Üksikasjad.

Peatükk 4. Autorid ja litsents
Autorid ja litsents

# Peatükk 4. Autorid ja litsents

Kanagram

Rakenduse autoriõigus 2007: Jeremy Whiting `(jpwhiting AT kde.org)`, 2005: Joshua Keel `(joshuakeel AT gmail.com)` ja Danny Allen `(danny AT dannyallen.co.uk)`

Kaasautorid:

- Heliefektid: Artemio `(fillme)`

Dokumentatsiooni autoriõigus 2005: Danny Allen `(danny AT dannyallen.co.uk)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## Kanagrami hankimine

Kanagram on osa KDE projektist http://www.kde.org/.

Kanagram asub paketis kdeedu KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et Kanagram oma süsteemis kompileerida ja paigaldada, anna Kanagram baaskataloogis järgmised käsud:

    % ./configure
    % make
    % make install

Kuna Kanagram kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.